નવી દિલ્હી: પંજાબ નેશનલ બેન્ક (પીએનબી) સાથે રૂ. ૧૩,૦૦૦ કરોડ કરતાં વધુ રકમનું કૌભાંડ આચરનારા હીરાના ભાગેડુ વેપારી નીરવ મોદી સામે કાનૂની સકંજો કસાયો છે. ઇન્ટરપોલે તેની સામે રેડ કોર્નર નોટિસ ઇસ્યુ કરી છે. હવે નીરવ મોદીની વિદેશમાંથી ગમે ત્યારે ધરપકડ થઈ શકે છે. કરોડો રૂપિયાનાં આ કૌભાંડમાં સંડોવાયેલા નીરવ મોદીના ભાઈ નિશાલ મોદી અને તેમના સાથી સુભાષ પરબને પણ સાણસામાં લેવામાં આવ્યા છે અને તેમની સામે પણ રેડ કોર્નર નોટિસ ઇસ્યુ કરવામાં આવી છે.